ຜູ້ບັນຊາ​ການ ອະວຸໂສ​ ຂອງ ອີຣ່ານ ຖືກສັງຫານ ຢູ່ ຊີເຣຍ
ຜູ້ບັນຊາ​ການອະວຸໂສ​ຄົນນຶ່ງ ຂອງ ໜ່ວຍ​ພິທັກປະຕິວັດ ອີຣ່ານ ນາຍພົນ Hossein Hamedani ໄດ້ຖືກສັງຫານ ຢູ່ໃນຊີເຣຍ.
ອີຣ່ານກ່າວໃນວັນສຸກມື້ນີ້ວ່າ ຜູ້ບັນຊາການອະວຸໂສຄົນນຶ່ງ ຂອງ ໜ່ວຍພິທັກປະ ຕິວັດຂອງຕົນ ໄດ້ຖືກສັງຫານຢູ່ໃນຊີເຣຍ ແລະ ບັນດາເຮືອບິນລົບຂອງຝຣັ່ງ ກໍ່ ໄດ້ອອກປະຕິບັດງານການໂຈມ ຕີຮອບໃໝ່ຢູ່ໃນປະເທດດັ່ງກ່າວ ໃນຂະນະທີ່ບັນຫາຂັດແຍ້ງຍັງ ສືບຕໍ່ກ້າວເຂົ້າສູ່ຄວາມສັບສົນຂອງນາໆຊາດ ນາຍພົນ Hossein Hamedani ໄດ້ຖືກຂ້າຕາຍ ໂດຍບັນດານັກ ລົບຈາກກຸ່ມ ອິສລາມ ໃນຕົ້ນອາທິດນີ້ ໃນຂະນະທີ່ໃຫ້ຄຳແນະ ນຳແກ່ ກຳລັງທະຫານຊີເຣຍ ຢູ່ທີ່ເມືອງ Aleppo ທາງພາກເໜືອ ຂອງຊີເຣຍ ອີງຕາມຖະແຫລງການ ທີ່ນຳອອກເຜີຍແຜ່ໃນວັນສຸກ ມື້ນີ້ ໂດຍກຳລັງພິທັກປະຕິວັດ ທີ່ເປັນໜ່ວຍລົບພິເສດສຸດຍອດ ຂອງກອງທັບອີຣ່ານ ອີຣ່ານທີ່ນັບຖືສາສະໜາອິສລາມນິກາຍ Shi’ite ເປັນພັນທະມິດສຳຄັນຢູ່ໃນຂົງເຂດຂອງ ຊີເຣຍ ຊຶ່ງໄດ້ໃຫ້ການສະໜັບສະໜຸນ ທາງດ້ານທະຫານ ແລະດ້ານການເມືອງ ແກ່ປະທາ ນາທິບໍດີ Bashar al-Assad ໃນລະຍະສີ່ປີ ຂອງການສູ້ລົບ ຕໍ່ຕ້ານກຸ່ມກະບົດ Sunni ຕ່າງໆ ທີ່ຊອກຫາຊ່ອງທາງໂຄ່ນລົ້ມທ່ານນັ້ນ ບັນຫາຂັດແຍ້ງດັ່ງກ່າວນີ້ຍັງສືບຕໍ່ດືງດູດເອົາຄວາມສັບສົນຂອງບັນດາພັກຝ່າຍຕ່າງໆ ຂອງສາກົນເຂົ້າມາ ໃນວັນສຸກມື້ນີ້ ຝຣັ່ງໄດ້ປະກາດ ກ່ຽວກັບການປະຕິບັດງານຮອບທີສອງໃນການໂຈມຕີ ທາງອາກາດ ໃນໄລຍະສອງອາທິດຕໍ່ເປົ້າໝາຍລັດອິສລາມ ຢູ່ໃນຊີເຣຍ ລັດຖະມົນຕີປ້ອງກັນປະເທດຝຣັ່ງ ທ່ານ Jean-Yves Le Drian ກ່າວຕໍ່ວິທະຍຸຢູໂຣບ 1 ວ່າ “ເຮືອບິນລົບ Rafale ຂອງຝຣັ່ງ ໄດ້ຖີ້ມລະເບີດ ລົງໃສ່ຄ້າຍເຝິກແອບ ທີ່ເມືອງ Raqqa ທີ່ໝັ້ນຂອງກຸ່ມລັດອິສລາມ ທ່ານກ່າວຕື່ມວ່າ ຈຸດປະສົງດັ່ງກ່າວໄດ້ບັນລຸຜົນ ໂດຍບໍ່ໄດ້ໃຫ້ລາຍລະອຽດໃດໆກ່ຽວກັບບາດເຈັບລົ້ມຕາຍ ຝຣັ່ງ ເປັນພາກສ່ວນນຶ່ງຂອງແນວໂຮມທີ່ນຳພາໂດຍ ສະຫະລັດ ເພື່ອພະຍາຍາມທີ່ຈະເອົາຊະນະຜາບແພ້ກຸ່ມລັດອິສລາມ ແລະໃຫ້ການຊ່ວຍເຫລືອດ້ານອາວຸດ ແລະສະໜັບ ສະໜູນແກ່ບັນດາກຸ່ມຕໍ່ຕ້ານລັດຖະບານໃນຊີເຣຍ ທີ່ຕົນມັກນັ້ນ